CELEX: 32012D0730
Language: fi
Date: 2012-11-20 00:00:00
Title: 2012/730/EU: Neuvoston päätös, annettu 20 päivänä marraskuuta 2012 , juuttia käsittelevässä kansainvälisessä tutkimusryhmässä Euroopan unionin puolesta esitettävästä kannasta uuden toimeksiannon neuvottelemiseen vuoden 2014 jälkeiseksi ajaksi

28.11.2012   
            
            
               FI
            
            
               Euroopan unionin virallinen lehti
            
            
               L 328/18
            
         NEUVOSTON PÄÄTÖS,
   annettu 20 päivänä marraskuuta 2012,
   juuttia käsittelevässä kansainvälisessä tutkimusryhmässä Euroopan unionin puolesta esitettävästä kannasta uuden toimeksiannon neuvottelemiseen vuoden 2014 jälkeiseksi ajaksi
   (2012/730/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 3 ja 4 kohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Sopimus juuttia käsittelevän kansainvälisen tutkimusryhmän toimeksiannon vahvistamisesta, 2001, jäljempänä ’sopimus’, hyväksyttiin Euroopan yhteisön puolesta 15 päivänä huhtikuuta 2002 tehdyllä neuvoston päätöksellä 2002/312/EY (1).
            
         
               (2)
            
            
               Nykyinen toimeksianto päättyy 30 päivänä huhtikuuta 2014, ja toimeksiannon uusimista koskevien neuvottelujen aloittamisesta keskustellaan juuttia käsittelevän kansainvälisen tutkimusryhmän neuvoston 15. istunnossa joulukuussa 2012.
            
         
               (3)
            
            
               Sopimuksen uusiminen ei ole unionin edun mukaista,
            
         ON HYVÄKSYNYT TÄMÄN PÄÄTÖKSEN:
   1 artikla
   Juuttia käsittelevässä kansainvälisessä tutkimusryhmässä Euroopan unionin puolesta komission edustuksella esitettävä kanta on se, että unioni äänestää toimeksiannon uusimista vuoden 2014 jälkeiseksi ajaksi koskevien neuvottelujen aloittamista vastaan.
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 20 päivänä marraskuuta 2012.
      
         
            Neuvoston puolesta
         
         
            Puheenjohtaja
         
         A. D. MAVROYIANNIS
      
   
   
      (1)  EYVL L 112, 27.4.2002, s. 34.